แครีเทรด
มีการระบุว่า นักลงทุนเข้ามาเก็งกำไรในตลาดเงิน ตราสารหนี้ และหุ้นในขณะนี้ใช้วิธีแครีเทรด
19 ก.พ. 2556

มีการระบุว่า นักลงทุนเข้ามาเก็งกำไรในตลาดเงิน ตราสารหนี้ และหุ้นในขณะนี้ใช้วิธีแครีเทรด
แครีเทรด คือ การกู้เงินในประเทศที่ได้รับผลตอบแทนต่ำมาลงทุนในประเทศที่ให้ผลตอบแทนสูง
พฤติกรรมที่ขึ้นชื่อที่สุดในโลก คือ เยน แครีเทรด เพราะสกุลเงินเยนเป็นสกุลเงินที่ดอกเบี้ยต่ำเป็นเวลานานที่สุดในโลก 
ปัจจุบันดอกเบี้ยธนาคารกลางญี่ปุ่นอยู่ที่ 00.1% ที่ผ่านมาจนถึงขณะนี้ นักลงทุนจึงหันไปกู้เงินจากญี่ปุ่นเพื่อนำมาลงทุนในประเทศที่ให้ผลตอบแทนสูงเพื่อทำกำไรระยะสั้น
นอกจาก เยน แครีเทรด แล้ว ปัจจุบันเงินอีกสกุลหนึ่งที่นักลงทุนนิยมหันไปกู้ดอกเบี้ยต่ำ เพื่อนำมาหาผลตอบแทนสูงในบ้านเรา คือ เงินเหรียญสหรัฐ จึงเกิดกระแส ดอลลาร์ แครีเทรด จากการใช้นโยบายดอกเบี้ยต่ำของธนาคารกลางสหรัฐ (เฟด) ไว้ที่ 00.25% 
เมื่อดอกเบี้ยนโยบายของไทยอยู่ที่ 2.75% ส่วนต่างที่เข้ามาเก็งกำไรจากดอกเบี้ยจึงอื้อซ่า 
ไม่นับรวมขาแลกเงินกลับที่ได้กำไรจากส่วนต่างอัตราแลกเปลี่ยนอีกทอดหนึ่ง รับไปเต็มๆ
สกุลเงินที่จะทำแครีเทรดต้องอยู่ในเงื่อนไข 3 ข้อนี้ 
1.เป็นสกุลเงินที่มีสภาพคล่องในตลาดต่างประเทศมากพอสมควร 
2.ดอกเบี้ยต่ำ 
3.สกุลเงินที่นำมาแครีเทรดต้องไม่มีแนวโน้มค่าเงินแข็งค่า
กู้เยนญี่ปุ่นเงินเหรียญสหรัฐ มาเก็งกำไรจึงลงตัวโป๊ะเชะ
มีการคาดการณ์กันว่า การอัดฉีดเงินเข้าสู่ระบบของสหรัฐจะกินเวลาอีก 18 เดือน ส่วนธนาคารกลางญี่ปุ่นอาจต้องอัดฉีดเงินเข้าสู่ระบบยาว 23 ปี สถานการณ์การเก็งกำไรจากดอกเบี้ยและค่าเงินบาทจึงจะอยู่กันอีกยาว